Það var líf og fjör á skákmóti fyrir börn og fullorðna í Trékyllisvík á dögunum , eins og meðfylgjandi myndir sýna . Að mótinu stóðu Hrókurinn og Skákfélag Árneshrepps og var Hrafn Jökulsson skákstjóri , en skáklíf hefur verið blómlegt í Árneshreppi síðustu árin og þar hafa verið haldin mörg mót og fjöltefli . Alls tóku 18 keppendur á öllum aldri þátt í mótinu og fengu öll börnin sem tefldu verðlaun fyrir þátttökuna . Það voru Jón Jónsson á Kirkjubóli , Torfi Guðbrandsson fv. skólastjóri í Finnbogastaðaskóla og Björn Torfason á Melum sem voru í verðlaunasætum í flokki fullorðinna og Arnór Jónsson sigraði í barnaflokki . Ljósm. Jón Jónsson og Dagrún Ósk Jónsdóttir